Найбуйнейшыя нафтагазавыя радовішчы рэгіёна распрацоўваюцца з удзелам міжнародных транснацыянальных кансорцыумаў і замежных кампаній з ЗША, Італіі, Францыі, Нідэрландаў і Вялікабрытаніі. На багатым вуглевадародамі шэльфе Каспія, па самых прыблізных прыкідках амерыканскай Energy Іnformatіon Admіnіstratіon, змяшчаецца да 6,5 мільярда тон даказаных запасаў нафты і газу ў нафтавым эквіваленце і ў некалькі разоў больш — прагнозных. Больш запасаў вуглевадародаў на планеце сканцэнтравана толькі ў Персідскім заліве. Паводле ацэнак экспертаў, рэсурс Каспія — гэта 19 працэнтаў сусветных запасаў нафты, 45 працэнтаў — газу, а яшчэ 90 працэнтаў — асятровых, а значыць, каштоўнага экспартнага тавару — ікры. Усё разам, паводле розных ацэнак, — 8—10 трыльёнаў долараў.